CELEX: 32015R0255
Language: el
Date: 2015-02-13 00:00:00
Title: Εκτελεστικός κανονισμός (ΕΕ) 2015/255 της Επιτροπής, της 13ης Φεβρουαρίου 2015 , για την έγκριση ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Marchfeldspargel (ΠΓΕ)]

18.2.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 43/3
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/255 ΤΗΣ ΕΠΙΤΡΟΠΉΣ
   της 13ης Φεβρουαρίου 2015
   για την έγκριση ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Marchfeldspargel (ΠΓΕ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 53 παράγραφος 2 δεύτερο εδάφιο,
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 53 παράγραφος 1 πρώτο εδάφιο του κανονισμού (ΕΚ) αριθ. 1151/2012, η Επιτροπή εξέτασε την αίτηση της Αυστρίας για την έγκριση τροποποίησης των προδιαγραφών της προστατευόμενης γεωγραφικής ένδειξης «Marchfeldspargel», η οποία καταχωρίσθηκε δυνάμει του κανονισμού (ΕΚ) αριθ. 1263/96 της Επιτροπής (2), όπως τροποποιήθηκε με τον κανονισμό (ΕΚ) αριθ. 564/2002 (3).
            
         
               (2)
            
            
               Σκοπός της αίτησης είναι η τροποποίηση των προδιαγραφών όσον αφορά την αλλαγή της αρχής ελέγχου.
            
         
               (3)
            
            
               Η Επιτροπή εξέτασε τη σχετική τροποποίηση και κατέληξε στο συμπέρασμα ότι είναι αιτιολογημένη. Δεδομένου ότι η τροποποίηση είναι ήσσονος σημασίας, κατά την έννοια του άρθρου 53 παράγραφος 2 τρίτο εδάφιο του κανονισμού (ΕΕ) αριθ. 1151/2012, η Επιτροπή μπορεί να την εγκρίνει, χωρίς να ακολουθήσει τη διαδικασία των άρθρων 50 έως 52 του εν λόγω κανονισμού,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι προδιαγραφές της προστατευόμενης γεωγραφικής ένδειξης «Marchfeldspargel» τροποποιούνται σύμφωνα με το παράρτημα I του παρόντος κανονισμού.
   Άρθρο 2
   Το ενοποιημένο ενιαίο έγγραφο, που περιλαμβάνει τα κύρια στοιχεία των προδιαγραφών, παρατίθεται στο παράρτημα II του παρόντος κανονισμού.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 13 Φεβρουαρίου 2015.
      
         
            Για την Επιτροπή,
         
         
            εξ ονόματος του Προέδρου,
         
         Phil HOGAN
         
            Μέλος της Επιτροπής
         
      
   
   
      (1)  ΕΕ L 343 της 14.12.2012, σ. 1.
   
      (2)  Κανονισμός (ΕΚ) αριθ. 1263/96 της Επιτροπής, της 1ης Ιουλίου 1996, που συμπληρώνει το παράρτημα του κανονισμού (ΕΚ) αριθ. 1107/96 σχετικά με την καταχώριση των γεωγραφικών ενδείξεων και των ονομασιών προέλευσης στο πλαίσιο της διαδικασίας που προβλέπεται στο άρθρο 17 του κανονισμού (ΕΟΚ) αριθ. 2081/92 (ΕΕ L 163 της 2.7.1996, σ. 19).
   
      (3)  Κανονισμός (ΕΚ) αριθ. 564/2002 της Επιτροπής της 2ας Απριλίου 2002 για την τροποποίηση των στοιχείων των προδιαγραφών δύο ονομασιών που περιλαμβάνονται στο παράρτημα του κανονισμού (ΕΚ) αριθ. 1107/96 σχετικά με την καταχώριση των γεωγραφικών ενδείξεων και των ονομασιών προέλευσης σύμφωνα με τη διαδικασία που προβλέπεται στο άρθρο 17 του κανονισμού (ΕΟΚ) αριθ. 2081/92 του Συμβουλίου για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και τροφίμων και για την τροποποίηση των στοιχείων των προδιαγραφών μιας ονομασίας που περιλαμβάνεται στο παράρτημα του κανονισμού (ΕΚ) αριθ. 2400/96 για την εγγραφή ορισμένων ονομασιών στο «Μητρώο προστατευόμενων ονομασιών προέλευσης και προστατευόμενων γεωγραφικών ενδείξεων» που προβλέπονται στον κανονισμό (ΕΟΚ) αριθ. 2081/92 του Συμβουλίου (Marchfeldspargel/Baena/Lammefjordsgulerod) (ΕΕ L 86 της 3.4.2002, σ. 7).
   
      ΠΑΡΑΡΤΗΜΑ I
      Εγκρίνονται οι ακόλουθες τροποποιήσεις των προδιαγραφών της προστατευόμενης γεωγραφικής ένδειξης «Marchfeldspargel»:
      
                  —
               
               
                  Στο σημείο 5 στοιχείο ζ) των προδιαγραφών, ο οργανισμός ελέγχου, ο Landeshauptmann von Niederösterreich, αντικαθίσταται από τον ακόλουθο ιδιωτικό οργανισμό ελέγχου:
                  
                              SGS Austria Controll-Co.GesmbH
                           
                        
                              Diefenbachgasse 35
                           
                        
                              A-1150 Wien
                           
                        
                              Τηλ. +43-1 -512 25 67-0
                           
                        
                              Φαξ +43-1 -512 25 67-9
                           
                        
                              Ηλ. ταχ.: sgs.austria@sgs.com
                           
                        
            
                  —
               
               
                  Το όνομα της αιτούσας ομάδας τροποποιήθηκε ως εξής:
                  «Verein Genuss Region Marchfeldspargel g.g.A.»
               
            
   
      ΠΑΡΑΡΤΗΜΑ II
      
         ΕΝΟΠΟΙΗΜΕΝΟ ΕΝΙΑΙΟ ΕΓΓΡΑΦΟ
      
      Κανονισμός (ΕΚ) αριθ. 510/2006 του Συμβουλίου, της 20ής Μαρτίου 2006, για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων (1)
      
      
         «MARCHFELDSPARGEL»
      
      Αριθ. ΕΚ: AT-PGI-0217-01213 — 11.03.2014
      
         ΠΓΕ (Χ) ΠΟΠ ( )
      
      1.   Ονομασία
      
      «Marchfeldspargel»
      2.   Κράτος μέλος ή τρίτη χώρα
      
      Αυστρία
      3.   Περιγραφή του γεωργικού προϊόντος ή του τροφίμου
      
      3.1.   Τύπος προϊόντος
      
      Κλάση 1.6. Φρούτα, λαχανικά και δημητριακά, νωπά ή μεταποιημένα.
      3.2.   Περιγραφή του προϊόντος για το οποίο ισχύει η ονομασία υπό 1
      
      Οι βλαστοί (= νέοι βλαστοί σπαραγγιών «Asparagus officinalis L.» πρέπει να είναι ολόκληροι, υγιείς, απαλλαγμένοι από βλάβες που οφείλονται σε ακατάλληλη πλύση, καθαροί, να έχουν φρέσκια εμφάνιση και οσμή, να είναι απαλλαγμένοι από παράσιτα και βλάβες οφειλόμενες σε τρωκτικά ή έντομα, μώλωπες ή ασυνήθη εξωτερική υγρασία και ξένες οσμές ή/και γεύσεις. Η τομή στη βάση των στελεχών του σπαραγγιού πρέπει να είναι όσο το δυνατόν καθαρή. Επιπλέον, οι βλαστοί δεν πρέπει να είναι κενοί, σχισμένοι, ξεφλουδισμένοι. Μικρές σχισμές, που εμφανίζονται μετά τη συγκομιδή, επιτρέπονται σε περιορισμένο μόνο βαθμό. Οι βλαστοί «Marchfeldspargel» έχουν έντονη και λεπτή γεύση σπαραγγιού, με ελάχιστη αίσθηση πικρού. Η γεύση δεν μπορεί να είναι ούτε πικρή ούτε ινώδης.
      Τα σπαράγγια κατανέμονται σε τέσσερις ομάδες, ανάλογα με το χρωματισμό τους:
      
                  —
               
               
                  λευκά σπαράγγια,
               
            
                  —
               
               
                  ιώδη σπαράγγια: ο οφθαλμός παρουσιάζει ρόδινο έως ιώδη ή πορφυρό χρωματισμό και ένα τμήμα του βλαστού, λευκό χρώμα,
               
            
                  —
               
               
                  ιώδη/πράσινα σπαράγγια: εν μέρει ιώδη και πράσινο χρωματισμό,
               
            
                  —
               
               
                  πράσινα σπαράγγια: ο οφθαλμός και το μεγαλύτερο μέρος του βλαστού πρέπει να παρουσιάζουν πράσινο χρωματισμό.
               
            Το μέγιστο αποδεκτό μήκος είναι 22 cm για τα λευκά και ιώδη σπαράγγια και 25 cm για τα ιώδη-πράσινα σπαράγγια και για τα πράσινα σπαράγγια.
      Ποικιλίες:
      
                  —
               
               
                  Γερμανικές ποικιλίες: Ruhm von Braunschweig, Schwetzinger Meisterschuss, Huchels Auslese, Lukullus, Vulkan, Presto, Merkur, Hermes, Eposs, Ravel, Ramos·
                  ποικιλίες πράσινων σπαραγγιών (= χωρίς ανθοκυάνες): Spaganiva, Schneewittchen, Schneekopf·
               
            
                  —
               
               
                  Ολλανδικές ποικιλίες: Venlim, Carlim, Gijnlim, Boonlim, Backlim, Thielim, Horlim, Prelim, Grolim·
               
            
                  —
               
               
                  Γαλλικές ποικιλίες: Larac, Cito, Aneto, Desto, Selection «Darbonne no4», Selection «Darbonne no3», Jacq. Ma. 2001, Jacq. Ma. 2002, Andreas, Dariana, Cipres, Viola.
               
            
                  —
               
               
                  Αμερικανική ποικιλία: Mary Washington
               
            3.3.   Πρώτες ύλες (μόνο για τα μεταποιημένα προϊόντα)
      
      —
      3.4.   Ζωοτροφές (μόνο για προϊόντα ζωικής προέλευσης)
      
      —
      3.5.   Ειδικά στάδια της παραγωγής τα οποία πρέπει να εκτελούνται εντός της οριοθετημένης γεωγραφικής περιοχής
      
      —
      3.6.   Ειδικοί κανόνες για τον τεμαχισμό, το τρίψιμο, τη συσκευασία κ.λπ.
      
      Οι βλαστοί «Marchfeldspargel» συσκευάζονται σε δέσμες, σταθερά συνδεδεμένες, σε στρώσεις σε μοναδιαίες συσκευασίες ή σε μικρές συσκευασίες. Η ταξινόμηση κατά μέγεθος καθορίζεται από τη διάμετρο, σύμφωνα με τις προδιαγραφές. Το περιεχόμενο κάθε συσκευασίας ή δέσμης πρέπει να είναι ομοιόμορφο και να περιέχει μόνο σπαράγγια της ίδιας καταγωγής, ποιότητας και χρώματος. Η συσκευασία γίνεται αποκλειστικά με υλικά που παρέχουν προστασία από την υγρασία και το φως, και καθιστούν δυνατή τη σφράγιση κάθε συσκευασίας.
      Ειδικό σύστημα μεταφοράς εξασφαλίζει ότι τα σπαράγγια που παράγονται καθημερινά είναι διαθέσιμα σε ολόκληρη την Αυστρία εντός 24 ωρών από την παραγωγή τους.
      3.7.   Ειδικοί κανόνες για την επισήμανση
      
      Περιλαμβάνει τον κοινό λογότυπο, την προστατευόμενη ονομασία «Marchfeldspargel» καθώς και το όνομα, τη διεύθυνση, το είδος χρώματος, την κατηγορία, το μέγεθος, το βάρος και τον αριθμό δεμάτων.
      4.   Συνοπτική οριοθέτηση της γεωγραφικής περιοχής
      
      Marchfeld: η εύφορη πεδιάδα: που βρίσκεται στα ανατολικά της Βιέννης, μεταξύ των ποταμών Δούναβη και Μοράβα (στα γερμανικά: March), η οποία νοτίως οριοθετείται από τον ποταμό Δούναβη, ανατολικά από τον ποταμό Μοράβα, βόρεια από τις κλιτύες Weinviertler Hügelland, δυτικά από τα όρια του Δήμου της Βιέννης.
      5.   Δεσμός με τη γεωγραφική περιοχή
      
      5.1.   Ιδιαιτερότητα της γεωγραφικής περιοχής
      
      Η περιφέρεια Marchfeld υφίσταται κάποιες κλιματικές επιδράσεις της στέπας της Παννονίας και παρουσιάζει ιδιαίτερους τύπους εδάφους (παρόχθια εδάφη ποταμών, tchernozioms (μαύρο χώμα), κολλουβιακά και προσχωσιγενή εδάφη με υψηλή περιεκτικότητα σε χούμο καθώς και μεταβλητές περιεκτικότητες σε άργιλο και ασβεστικό πηλό loess). Η περιοχή μοιράζεται με το νοτιοανατολικό τμήμα της Στυρίας τη μεγαλύτερη διάρκεια ηλιοφάνειας σε όλη την Αυστρία και αποτελεί μία από τις θερμότερες όλης της χώρας. Από τον 19ο αιώνα, η περιοχή Marchfeld κατέχει σημαντική θέση στην καλλιέργεια του σπαραγγιού (κατά τον χρόνο της αυστροουγγρικής μοναρχίας, μεμονωμένοι παραγωγοί προμήθευαν το αυτοκρατορικό δικαστήριο στη Βιέννη)· οι καλλιεργητές της περιοχής έχουν, συνεπώς, μεγάλη εμπειρία στην καλλιέργεια των σπαραγγιών. Οι ευνοϊκές συνθήκες παραγωγής που επικρατούν στην περιοχή Marchfeld επιτρέπουν να πληρούνται εύκολα τα οικολογικά κριτήρια.
      5.2.   Ιδιοτυπία του προϊόντος
      
      Οι βλαστοί «Marchfeldspargel» χαρακτηρίζονται από εντελώς ιδιαίτερο άρωμα σπαραγγιού περιλαμβάνουν λιγότερες πικρές ουσίες απ' ότι συγκρίσιμα προϊόντα και είναι ελκυστικά χάρη στην τρυφερή υφή τους.
      5.3.   Αιτιώδης σχέση που συνδέει τη γεωγραφική περιοχή με την ποιότητα ή τα χαρακτηριστικά του προϊόντος (για τις ΠΟΠ) ή με μια συγκεκριμένη ιδιότητα, τη φήμη ή άλλα χαρακτηριστικά του προϊόντος (για τις ΠΓΕ)
      
      Οι κλιματικές συνθήκες, σε συνδυασμό με τους ιδιαίτερους τύπους εδάφους, είναι ιδανικές για τη σπαραγγοκαλλιέργεια. Οι υψηλές μέσες θερμοκρασίες συνδυαζόμενες με επαρκή υγρασία εξασφαλίζουν πολύ ευνοϊκούς όρους στις καλλιέργειες. Το άγριο σπαράγγι επομένως προέρχεται από την περιοχή Marchfeld. Η μακρόχρονη πείρα των καλλιεργητών κηπευτικών της περιοχής Marchfeld συμβάλλει ώστε να διασφαλιστεί ότι καλλιεργούνται μόνον οι ποικιλίες που είναι οι καταλληλότερες για τις ιδιαίτερες συνθήκες παραγωγής. Δεδομένου ότι οι ποικιλίες σπαραγγιών που καλλιεργούνται είναι ιδιαίτερα προσαρμοσμένες στις εδαφολογικές συνθήκες, οι βλαστοί «Marchfeldspargel» περιέχουν ελάχιστες πικρές ουσίες. Επιπλέον, οι βλαστοί των «Marchfeldspargel» συγκομίζονται συχνότερα από συγκρίσιμα προϊόντα, γεγονός που τους επιτρέπει να είναι ελάχιστα ξυλώδεις.
      Οι βλαστοί «Marchfeldspargel» έχουν επίσης εξαίρετη φήμη. Γι' αυτό άλλωστε την έναρξη της περιόδου του σπαραγγιού στο Marchfeld κηρύσσουν προσωπικότητες από τον κόσμο της πολιτικής, των επιχειρήσεων και του πολιτισμού, ενώ κατά τη διάρκεια της εκδήλωσης αυτής εκλέγεται και η βασίλισσα των σπαραγγιών του Marchfeld.
      
         Παραπομπή στη δημοσίευση των προδιαγραφών
      
      [(άρθρο 5 παράγραφος 7 του κανονισμού (ΕΚ) αριθ. 510/2006)]
      http://www.patentamt.at/Media/Marchfeldspargel.pdf
      
         (1)  ΕΕ L 93 της 31.3.2006, σ. 12. Αντικαταστάθηκε από τον κανονισμό (EE) αριθ. 1151/2012.